                                                                                                                      - Nacrt prijedloga
Na temelju članka 48. stavak 4. Zakona  o predškolskom odgoju i obrazovanju („Narodne novine“ broj 10/97, 107/07, 94/13, 57/22, 101/23, 145/26, 145/24, 146/25, 22/26), članka 41. i 42. Državnog pedagoškog standarda predškolskog odgoja i naobrazbe,  članka 43. Statuta Općine Cerna („Službeni vjesnik“ Vukovarsko-srijemske županije broj: 13/09, 2/13, 24/14, 8/18, 4/21) („Narodne novine“ broj: 63/08 i 90/10) Općinsko vijeće Općine Cerna  na svojoj 13. sjednici održanoj 20.7. 2026. godine, donosi 
ODLUKU
o mjerilima za financiranje djelatnosti predškolskog odgoja i obrazovanja u Dječjem vrtiću Hlapić Cerna

Članak 1.
Ovom Odlukom utvrđuju se mjerila za financiranje djelatnosti predškolskog odgoja i obrazovanja, te mjerila za sudjelovanje roditelja u ekonomskoj cijeni programa dječjeg vrtića Hlapić Cerna kojemu je osnivač Općina Cerna (dalje u tekstu: Dječji vrtić).
Članak 2.
U Dječjem vrtiću ostvaruju se slijedeći programi predškolskog odgoja i obrazovanja:
· Redoviti 10-satni program 
· Redoviti 10-satni jaslički program
· Program predškole 

                                                                  Članak 3. 

Troškove boravka djece u Dječjem vrtiću podmirivati će iz proračuna Republike Hrvatske, proračuna Općine Cerna i roditelji djece upisane u Dječji vrtić Hlapić Cerna, sukladno Odluci o mjerilima za financiranje djelatnosti predškolskog odgoja i obrazovanja u Dječjem vrtiću Hlapić Cerna. 

Članak 4.

Ekonomska cijena smještaja djece u Dječjem vrtiću obuhvaća sijedeće troškove:

1. Izdatke za radnike
- bruto plaće
- naknade i materijalna prava
     2. Prehranu djece
     3. Uvjete boravka djece 
- materijalni izdaci 
- energija i komunalije
- tekuće održavanje objekata i opreme
      4. Nabava namještaja i opreme
      5. Nabava sitnog inventara

                                                              Članak 5. 

Osnova za utvrđivanje potrebnih sredstava za djelatnost predškolskog odgoja i obrazovanja djece predškolske dobi u Dječjem vrtiću utvrđuje se u visini ukupnih godišnjih rashoda i prihoda na temelju procijenjenog godišnjeg broja korisnika usluga za kalendarsku godinu. 

Ekonomska cijena koja se na taj način utvrđuje obuhvaća rashode koji su definirani državnim predagoškim standardom predškolskog odgoja i naobrazbe i stvarne rashode provedbe svakog pojedinog programa. 

Mjesečna ekonomska cijena po djetetu za 10-satni program iznosi 380,00 eura, 10-satni jaslički progam 400,00 eura.

                                                Članak 6. 
Sufinanciranje cijene usluge za korisnike koji imaju prebivalište na području Općine Cerna dijeli se u omjeru kako slijedi:
	Program
	Udio roditelji
(eura)
	Udio iz proračuna
(eura)
	Ukupno
(eura)

	10 satni program
	
	
	

	I. dijete
	105,00
	275,00
	380,00


	II. dijete
	70,00
	310,00
	380,00

	III. dijete
	0
	0
	0

	10 satni jaslički program
	
	
	

	I. dijete
	120,00
	280,00
	400,00

	II. dijete
	80,00
	320,00
	400,00

	III. dijete
	0
	0
	0

	Program predškole
	0
	0
	0



                                                 Članak 7. 
Dječji vrtić sa roditeljima – korisnicima usluga zaključuje ugovor kojim se definiraju prava i obveze ugovornih strana, mjesečni iznos ekonomske cijene usluge, mjesečni iznos usluge koju podmiruje roditelj – korisnik usluge, rokovi plaćanja, prava i obveze ugovornih strana u slučaju nepridržavanja odredbi ugovora. 




                                                             Članak 8. 
Roditelji čije dijete zbog opravdanih razloga (bolest, oporavak nakon bolesti) ne koristi usluge Vrtića u trajanju mjesec dana ili duže, uz predočenje liječničke ispričnice, roditelji plaćaju 50% iznosa iz članka 6. ove Odluke.
O razlozima izostanka djeteta, roditelji su dužni izvijestiti odgovornu osobu u Vrtiću u roku od 3 dana od dana nastanka razloga. Ukoliko roditelji ne postupe na navedeni način, obvezni su u cijelosti platiti iznos iz članka 6. ove Odluke, za tekući kalendarski mjesec. 
                                                             Članak 9. 
U slučaju nemogućnosti dolaska djeteta u vrtić krivnjom vrtića (samoizolacija odgojitelja, prostorni problemi i sl.), roditelji su oslobođeni plaćanja vrtića za dane koje dijete ne pohađa vrtić.
                                                             Članak 10. 
Za vrijeme korištenja godišnjih odmora (najmanje 10 radnih dana) u srpnju i kolovozu, uz raniju najavu, roditelji plaćaju 25% cijene vrtića za dane kad dijete koristi godišnji odmor. 
                                                              Članak 11. 
“Čuvanje mjesta” za dijete, koje neko vrijeme neće pohađati vrtić, iznosi 50% cijene usluge.
                                                              Članak 12. 
Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije, a primjenjivati će se od 1. rujna 2026. godine. 

